CELEX: 31983R2213
Language: hu
Date: 1983-07-28 00:00:00
Title: A Bizottság 2213/83/EGK rendelete (1983. július 28.) a vöröshagymára és a cikóriasalátára vonatkozó minőségi előírások megállapításáról

Fontos jogi nyilatkozat

|

31983R2213

Hivatalos Lap L 213 , 04/08/1983 o. 0013 - 0021 spanyol különkiadás fejezet 03 kötet 28 o. 0173  portugál különkiadás fejezet 03 kötet 28 o. 0173  finn különkiadás fejezet 3 kötet 16 o. 0178  svéd különkiadás fejezet 3 kötet 16 o. 0178 

		A Bizottság 2213/83/EGK rendelete(1983. július 28.)a vöröshagymára és a cikóriasalátára vonatkozó minőségi előírások megállapításárólAZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,tekintettel a legutóbb az 1738/82/EGK [1] rendelettel módosított, a gyümölcs- és zöldségpiac közös szervezéséről szóló 1972. május 18-i 1035/72/EGK [2] tanácsi rendeletre és különösen annak 2. cikke (3) bekezdésére,mivel a vöröshagymára vonatkozó minőségi előírásokat a 23. rendelet II/6 melléklete [3] határozta meg; mivel a minőségi előírásokat a 87/64/EGK [4] rendelet módosította;mivel a cikóriasalátára vonatkozó minőségi előírásokat az 58. rendelet I/2. melléklete [5] határozta meg;mivel változás következett be ezeknek a termékeknek a termelésében és értékesítésében, különösen a fogyasztói és a nagykereskedelmi piacok követelményei tekintetében; mivel ezeknek a követelményeknek a figyelembevétele érdekében a vöröshagymára és cikóriasalátára vonatkozó közös minőségi előírásokat meg kell változtatni;mivel e változtatások együtt járnak a Tanács 1194/69/EGK [6] rendeletében megállapított kiegészítő minőségi osztály meghatározásának módosításával; mivel ezen osztály meghatározásánál számításba kell venni az érintett termékek gazdasági jelentőségét a termelők számára, és a fogyasztói igények kielégítésének szükségességét;mivel a minőségi előírásokat az értékesítés minden szakaszában alkalmazni kell; mivel a hosszú távú szállítás, a bizonyos ideig történő raktározás vagy a különböző árumozgatási műveletek előmozdíthatják a termékek biológiai fejlődéséből vagy romlásra való hajlamukból adódó minőségvesztést, mivel ezért számításba kell venni az ilyen minőségvesztést, amikor a minőségi előírásokat a feladást követő értékesítési szakaszokban alkalmazzák; mivel, minthogy az "Extra" osztályba tartozó termékeket különös gonddal kell válogatni és csomagolni, csak ezeknek az esetében, csupán a frissesség hiányát vagy a fonnyadtságot kell figyelembe venni;mivel abból a célból, hogy az így megváltozott minőségi előírások alkalmazása könnyebbé váljon, a jogszabályi követelményeket az egyértelműség és bizonyosság érdekében egységes szerkezetbe kell foglalni;mivel az ebben a rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,ELFOGADTA EZT A RENDELETET:1. cikkA Közös Vámtarifa 07.01 H vámtarifaszáma alá tartozó vöröshagymára, és a Közös Vámtarifa 07.01 D II vámtarifaszáma alá tartozó cikóriasalátára vonatkozó minőségi előírásokat az I. és II. melléklet tartalmazza.Ezeket a minőségi előírásokat az értékesítés minden szintjén alkalmazni kell, a 1035/72/EGK rendeletben megállapított feltételek szerint.Azonban, a feladást követő szakaszokban, az előírt minőségi előírásokhoz viszonyítva a termékek,- kismértékben veszíthetnek frissességükből és lehetnek enyhén fonnyadtak,- az "Extrától" eltérő osztályokba sorolt termékek kismértékű változásokat mutathatnak fejlődésük vagy romlásra való hajlamuk következtében.2. cikk(1) A 23. rendelet 2. cikkében a "vöröshagymára" szót, és az 58. rendelet első cikkében a "cikóriasaláta" szót, valamint az 1194/69/EGK rendelet első cikkében a "vöröshagyma, cikóriasaláta" kifejezést el kell hagyni.(2) A 23. rendelet II/6. melléklete, és az 58. rendelet I/2. melléklete, valamint az 1194/69/EGK rendelet II. és III. mellékletei hatályát veszti.3. cikkEz a rendelet 1983. szeptember 1-jén lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 1983. július 28-án.a Bizottság részérőlPoul Dalsagera Bizottság tagja[1] HL 190., 1982.7.1., 7. o.[2] HL 118., 1972.5.20., 1. o.[3] HL 30., 1962.4.20., 965/62. o.[4] HL 116., 1964.7.21., 1050/64. o.[5] HL 56., 1962.7.7., 1607/62. o.[6] HL L 157., 1969.6.28., 1. o.--------------------------------------------------I. MELLÉKLETA VÖRÖSHAGYMÁRA VONATKOZÓ MINŐSÉGI ELŐÍRÁSOKI. A TERMÉK MEGHATÁROZÁSAEz az előírás a vöröshagyma Allium cepa L. fajból termesztett, a fogyasztóknak friss állapotban szállított fajtáira (cultivar) alkalmazandó, az ipari feldolgozásra szánt vöröshagyma kivételével.II. A MINŐSÉGRE VONATKOZÓ RENDELKEZÉSEKAz előírás a vöröshagyma előkészítés és csomagolás utáni minőségi előírásait határozza meg.A. MinimumkövetelményekValamennyi osztályban, figyelembe véve az egyes osztályokra vonatkozó külön rendelkezéseket és megengedett eltéréseket, a hagymafejeknek meg kell felelniük az alábbiaknak:- épek; azonban kis repedések jelenléte a külső héjon, és a külső héj egy részének hiánya nem minősül hibának, amennyiben a hús nem látszik ki,- egészségesek; ki van zárva az olyan termék, amely rothadás vagy romlás miatt fogyasztásra alkalmatlan,- tiszták, gyakorlatilag bármilyen látható idegen anyagtól mentesek,- mentesek fagy okozta sérülésektől,- a felhasználási szándéknak megfelelően szárazak (a tárolásra szánt hagyma esetében legalább a két külső héj és a szár legyen teljesen száraz),- mentesek minden rendellenes külső nedvességtől,- mentesek idegen szagtól és/vagy íztől.A szárakat, melyek nem lehetnek 4 cm-nél hosszabbak (kivéve a füzérbe kötött vöröshagymát), le kell tépni vagy sima vágási felülettel lemetszeni.A vöröshagymának olyan állapotban kell lennie, hogy az lehetővé tegye, hogy:- a szállítást, mozgatást elviselje, és- a rendeltetési helyre megfelelő állapotban érkezzen meg.B. osztályozásA vöröshagyma az alább meghatározott három osztályba kerül besorolásra:i. I. osztály:Az ebbe az osztályba tartozó vöröshagymának jó minőségűnek kell lennie. Alakra és színre a fajtára jellemzőnek kell lennie.A hagymafejek legyenek:- kemények és tömörek,- nélkülözzék a hajtásnövekedésre vagy csírázásra mutató jeleket,- száraik ne legyenek üregesek vagy kemények,- mentesek abnormális fejlődés okozta duzzadástól,- gyakorlatilag bojtos gyökérzettől mentesek (azonban a teljes kifejlődés előtt betakarított vöröshagyma esetében a bojtos gyökérzet megengedett), kis repedések a külső héjon megengedettek.Megengedett olyan enyhe foltosodás, mely a húst védő utolsó száraz héjat már nem érinti;ii. II. osztály:Ebbe az osztályba tartozik az I. osztályba nem sorolható vöröshagyma, amely azonban kielégíti a fent meghatározott minimumkövetelményeket.Elfogadhatóan keménynek kell lennie, és amennyiben rendelkezik a lényeges minőségi és eltarthatósági jellemzőkkel, a következő hibákat mutathatja:- az alak és a szín nem a fajtára jellemzők,- hajtásnövekedés vagy csírázás korai jelei (nem lehet több, mint a kiszerelési egység 10 darab- vagy tömegszázaléka),- horzsolási nyomok,- kismértékű, paraziták vagy betegség okozta jegyek,- kis, gyógyult repedések,- kismértékű gyógyult zúzódás, amely nem valószínű, hogy rontja az eltarthatóságot.Lehet bojtos gyökérzete.Megengedett olyan foltosodás, amely a húst védő utolsó száraz héjat már nem érinti;iii. III. [1]:Ebbe az osztályba tartozik a magasabb osztályba nem sorolható vöröshagyma, amely azonban megfelel a II. osztályra vonatkozó követelményeknek. Azonban a következőket mutathatja:- kis mértékben termőföldnyomok,- kezdődő hajtásnövekedés, csírázás, amely nem több, mint a kiszerelési egység 20 darab- vagy tömegszázaléka,- zúzódás, amely nem valószínű, hogy rontja az eltarthatóságot.III. A MÉRET SZERINTI OSZTÁLYOZÁSRA VONATKOZÓ RENDELKEZÉSEKA méret szerinti osztályozást a leghosszabb kerületű metszet legnagyobb átmérője határozza meg. A minimális átmérő 10 mm. Az azonos csomagban található legkisebb és legnagyobb hagyma átmérője közti különbség nem haladhatja meg:I. és II. osztály:- 5 mm-t, ha a legkisebb hagyma átmérője 10 mm és e fölötti, de 20 mm-nél kisebb; azonban, ha a hagyma átmérője 15 mm és e fölötti, de 25 mm-nél kisebb, a különbség 10 mm lehet,- 15 mm-t, ha a legkisebb hagyma átmérője 20 mm és e fölötti, de 40 mm-nél kisebb,- 20 mm-t, ha a legkisebb hagyma átmérője 40 mm és e fölötti, de 70 mm-nél kisebb,- 30 mm-t, ha a legkisebb hagyma átmérője 70 mm vagy ennél több.A III. osztályba tartozó hagymák méretkülönbsége bármely csomagban legfeljebb 30 mm lehet.IV. A MEGENGEDETT ELTÉRÉSEKRE VONATKOZÓ RENDELKEZÉSEKMinden csomagban megengedettek a megjelölt osztály követelményeinek nem megfelelő termék minőségére és méretére vonatkozó eltérések.A. Megengedett minőségi eltéréseki. I. osztály:10 darabszázalék az osztály előírásainak meg nem felelő, de a II. osztályénak megfelelő vagy, kivételes esetben, annak az osztálynak a megengedett eltérései közé eső vöröshagyma;ii. II. és III. osztály:10 darabszázalék a sem az osztály előírásainak meg nem felelő, sem a minimumkövetelményeknek meg nem felelő vöröshagyma, kivéve a rothadás vagy a fogyasztásra alkalmatlanná tevő bármilyen egyéb károsodás által megtámadott terméket.B. Megengedett méretbeli eltérésekMinden osztályra vonatkozóan: a vöröshagyma 10 darab- vagy tömegszázaléka, amely nem felel meg a feltüntetett méretnek, hanem átmérője nem több, mint 20 %-kal e fölött vagy ez alatt van.V. A KISZERELÉSRE VONATKOZÓ RENDELKEZÉSEKA. EgységességMinden egyes csomag tartalmának egységesnek kell lennie, és csak azonos származású, fajtájú, minőségű és méretű vöröshagymát tartalmazhat.A III. osztályba tartozó vöröshagyma esetében az egységesség a származásra és a méretre korlátozható.Az egyes csomagok tartalma látható részének jellemzőnek kell lennie a tartalom egészére.B. KiszerelésA vöröshagyma kiszerelhető:- rétegekben elrendezve,- ömlesztetten csomagolva,- "füzérekbe" kötve (nem kevesebb, mint 16 hagymafejből, teljesen száraz szárakkal).C. CsomagolásA vöröshagymát olyan módon kell csomagolni, hogy megfelelően védve legyen.A csomagoláson belül használt anyagoknak újnak, tisztának és olyan minőségűnek kell lenniük, hogy se külső, se belső károsodást a termékben ne okozzanak. Kereskedelmi megjelöléseket viselő anyagok, különösen papír vagy bélyegzők, használata engedélyezett feltéve, hogy a nyomtatás vagy a címkézés egészségre nem káros tintával vagy ragasztóval készült.A csomagolásnak minden idegen anyagtól mentesnek kell lennie.VI. A JELÖLÉSRE VONATKOZÓ RENDELKEZÉSEKValamennyi csomagnak az alábbi jelölésekkel kell rendelkeznie, ugyanarra az oldalra csoportosított, olvashatóan és letörülhetetlenül írt és kívülről látható betűkkel:A. AzonosításCsomagoló | Név és cím vagy hivatalosan kiadott vagy elfogadott kódjel. |és/vagy |Forgalmazó |B. A termék jellege"Vöröshagyma", ha a tartalom kívülről nem látható.C. A termék származásaSzármazási ország és lehetőség szerint, termelési körzet vagy nemzeti, regionális vagy helyi megnevezés.D. Kereskedelmi jellemzők- osztály,- méret, melyet a legkisebb és legnagyobb átmérő ad meg,- tömeg.E. Hivatalos ellenőrző jel (választható)[1] Kiegészítő osztály az 1035/72/EGK rendelet 2. cikk (1) bekezdése értelmében. Ennek a minőségi osztálynak, vagy bizonyos követelményeinek alkalmazása ugyanezen rendelet 4. cikkének (1) bekezdése szerinti döntéstől függ.--------------------------------------------------II. MELLÉKLETA CIKÓRIASALÁTÁRA VONATKOZÓ MINŐSÉGI ELŐÍRÁSOKI. A TERMÉK MEGHATÁROZÁSAEz az előírás a Cichorium intybus L. var. foliosum HEGI fajból nevelt cikóriasaláta fajtáinak (cultivar) gyökereiből hajtatott, a fogyasztóknak friss állapotban szállított cikóriahajtásokra alkalmazandó, az ipari feldolgozásra szánt cikóriasaláta kivételével.II. A MINŐSÉGRE VONATKOZÓ RENDELKEZÉSEKAz előírás a cikóriasaláta előkészítés és csomagolás utáni minőségi előírásait határozza meg.A. MinimumkövetelményekValamennyi osztályban, figyelembe véve az egyes osztályokra vonatkozó külön rendelkezéseket és megengedett eltéréseket, a cikóriának meg kell felelnie az alábbiaknak:- ép,- egészséges; ki van zárva az olyan termék, amely rothadás vagy romlás miatt fogyasztásra alkalmatlan,- vöröses elszíneződéstől, fagycsípéstől vagy zúzódás nyomaitól mentes,- rágcsálók vagy betegség okozta sérülésektől mentes,- rovarok vagy egyéb paraziták okozta sérülésektől mentes,- mentes olyan virágszár kezdeménytől, mely hosszának háromnegyedénél nagyobb,- tiszta, különösen: ne legyenek föld által szennyezett levelei, és gyakorlatilag legyen mentes minden látható idegen anyagtól,- halvány, azaz fehértől sárgás-fehérig terjedő színű,- a nyaknál tisztán levágott vagy letört,- friss megjelenésű,- rendellenes külső nedvességtől mentes,- bármilyen idegen szagtól/íztől mentes.A cikória állapotának és fejlettségének lehetővé kell tennie, hogy:- a szállítást, árukezelést elviselje, és- a rendeltetési helyre kielégítő állapotban érkezzen meg.B. osztályozásA cikória az alábbiakban meghatározott négy osztályba sorolják:i. "Extra" osztály:Az ebbe az osztályba tartozó cikória legyen elsőrendű minőségű.Különösen:- legyen szabályos alakú,- legyen tömör,- legyenek zárt fejei, azaz fejei hegyes, jól zárt csúccsal,- külső levelei legalább a cikória hosszának háromnegyedét tegyék ki,- ne legyen zöldes vagy üveges jellegű;ii. I. osztály:Az ebbe az osztályba tartozó cikória legyen jó minőségű. Különösen:- legyen elfogadhatóan tömör,- külső levelei legalább a cikória hosszának felét tegyék ki,- ne legyen zöldes vagy üveges jellegű.Alakra lehet kevésbé szabályos és a csúcsok anélkül, hogy nyílásuk átmérője a cikória maximális átmérőjének több, mint egyötödét meghaladná, lehetnek kevésbé szorosak és zártak, mint az "Extra" osztály esetében;iii. II. osztály:Ebbe az osztályba tartozik az I. osztályba nem sorolható, de a fent meghatározott minimumkövetelményeknek megfelelő cikória.Azonban a következő hibái lehetnek:- kismértékben szabálytalan alak,- enyhén zöldes a levelek hegyénél,- kismértékben nyitott a csúcsnál (a nyílás átmérője nem haladhatja meg a cikória maximális átmérőjének több, mint egyharmadát);iv. III. osztály [1]:Ebbe az osztályba tartozik az a cikória, amely nem felel meg a magasabb osztályokba történő besorolásnak, de kielégíti a II. osztály számára meghatározott követelményeket.Azonban a következő hibái lehetnek:- szabálytalan alak,- zöldes a levelek hegyénél,- a külső leveleken vöröses elszíneződés csekély nyomai fedezhetők fel.III. A MÉRET SZERINTI OSZTÁLYOZÁSRA VONATKOZÓ RENDELKEZÉSEKA méret szerinti osztályozást meghatározza: a hossztengelyre merőleges legszélesebb rész átmérője, illetve a hossz. Az egyes osztályok méretei az alábbiak szerint kerülnek meghatározásra:(cm) || Extra | I | II | III |Legkisebb átmérő | | | | |–cikória 14 cm hosszúság alatt | 2,5 | 2,5 | 2,5 | 2,5 |–cikória 14 cm hosszúság felett | 3 | 3 | 2,5 | 2,5 |Legnagyobb átmérő | 6 | 8 | – | – |Legkisebb hosszúság | 9 | 9 | 9 | 9 |Legnagyobb hosszúság | 17 | 20 | 24 | 24 |Bármely csomagban:i. a cikóriahajtások hosszúsága közötti legnagyobb megengedett különbség 5 cm az "Extra" osztályban, 8 cm az I. osztályban, és 10 cm a II. és III. osztály esetében;ii. a cikóriahajtások átmérője közötti legnagyobb megengedett eltérés 2,5 cm az "Extra" osztályban, 4 cm az I. osztályban, és 5 cm a II. osztályban. Nincs határérték megállapítva a III. osztályba tartozó cikóriánál.IV. A MEGENGEDETT ELTÉRÉSEKRE VONATKOZÓ RENDELKEZÉSEKMinden csomagban megengedettek a megjelölt osztály követelményeinek nem megfelelő termék minőségére és méretére vonatkozó eltérések.A. Megengedett minőségi eltéréseki. "Extra" osztály:A cikóriahajtások 5 darab- vagy tömegszázaléka, amely nem elégíti ki az osztály követelményeit, de megfelel az I. osztály követelményeinek, vagy kivételesen, annak az osztálynak a megengedett eltérései közé esik;ii. I. osztály:A cikóriahajtások 10 darab- vagy tömegszázaléka, amely nem elégíti ki az osztály követelményeit, de megfelel a II. osztály követelményeinek, vagy, kivételesen, annak az osztálynak a megengedett eltérései közé esik;iii. II. osztály:A cikóriahajtások 10 darab- vagy tömegszázaléka, amely nem elégíti ki sem az osztály-, sem a minimumkövetelményeket, kivéve a rothadás, vagy bármilyen más romlás által fogyasztásra alkalmatlanná vált terményt;iv. III. osztály:A cikóriahajtások 15 darab- vagy tömegszázaléka, amely nem elégíti ki sem az osztály-, sem a minimumkövetelményeket, kivéve a rothadás, vagy bármilyen más romlás által fogyasztásra alkalmatlanná vált terményt.B. Megengedett méretbeli eltérések:Minden osztályra vonatkozóan: a cikóriahajtások 10 darab- vagy tömegszázaléka, amelynek hossza és átmérője nem több, mint 1 cm-rel van a III. részben közölt mérettáblázatban megjelölt értékek alatt vagy felett. Azonban a legkisebb átmérőre vonatkozóan eltérés nem engedhető meg.V. A KISZERELÉSRE VONATKOZÓ RENDELKEZÉSEKA. EgységességMinden egyes csomag tartalmának egységesnek kell lennie, és csak azonos származású, fajtájú, minőségű és méretű cikóriát tartalmazhat.A III. osztályba tartozó cikória esetében az egységesség a származásra és a méretre korlátozható.Az egyes csomagok tartalma látható részének jellemzőnek kell lennie a tartalom egészére.B. KiszerelésAz "Extra" és az I., illetve II. osztályba sorolt cikóriát:- egyenletesen rétegezve,- vagy kis csomagokban kell kiszerelni.A III. osztályba tartozó cikóriát legalább 7 kg tömegű csomagokban kell kiszerelni.C. CsomagolásA cikóriát olyan módon kell csomagolni, hogy megfelelően védve legyen.Ha faládában kerül kiszerelésre, a láda mindegyik oldalától védőanyaggal kell elválasztani.A csomagoláson belül használt anyagoknak újnak, tisztának és olyan minőségűnek kell lenniük, hogy se külső, se belső károsodást a termékben ne okozzanak. Kereskedelmi megjelöléseket viselő anyagok, különösen papír vagy bélyegzők, használata engedélyezett feltéve, hogy a nyomtatás vagy a címkézés egészségre nem káros tintával vagy ragasztóval készült.A csomagolásnak minden idegen anyagtól mentesnek kell lennie.VI. A JELÖLÉSRE VONATKOZÓ RENDELKEZÉSEKValamennyi csomagnak az alábbi jelölésekkel kell rendelkeznie, ugyanarra az oldalra csoportosított, olvashatóan és letörülhetetlenül írt és kívülről látható betűkkel:A. AzonosításCsomagoló | Név és cím vagy hivatalosan kiadott vagy elfogadott kódjel. |és/vagy |Forgalmazó |B. A termék fajtája"Witloof", vagy "cikóriasaláta", ha a tartalom kívülről nem látható.C. A termék származásaSzármazási ország, és lehetőség szerint, termelési körzet vagy nemzeti, regionális vagy helyi megnevezés.D. Kereskedelmi jellemzők- osztály,- legnagyobb és legkisebb hosszúság a II. és III. osztályba tartozó cikória esetén, csak 6 és 12 cm közé eső hossznál.E. Hivatalos ellenőrző jel (választható)[1] Kiegészítő osztály az 1035/72/EGK rendelet 2. cikk (1) bekezdésének értelmében. Ennek a minőségi osztálynak, vagy bizonyos követelményeinek alkalmazása ugyanezen rendelet 4. cikkének (1) bekezdése szerinti döntéstől függ.[2] Azonban a 6 és 12 cm hosszúságtartományba eső cikória besorolható a II. és III. osztályba, amennyiben a csomagoláson fel van tüntetve a benne található cikória legkisebb és legnagyobb mérete.--------------------------------------------------